SET ปิดลบ 2 จุด ตามตปท. เหตุประธานสว.สหรัฐฯยื่นถอด “ทรัมป์” พ้นตำแหน่ง
SET ปิดลบ 2 จุด ตามตปท. เหตุประธานสว.สหรัฐฯยื่นถอด "ทรัมป์" พ้นตำแหน่ง โดยดัชนีปิดตลาดวันนี้ที่ระดับ 1,628.38 จุด ลดลง 2.12 จุด หรือ 0.13% มูลค่าการซื้อขาย 4.49 หมื่นล้านบาท
25 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,628.38 จุด ลดลง 2.12 จุด หรือ 0.13% มูลค่าการซื้อขาย 4.49 หมื่นล้านบาท
10 หุ้นกดดัชนีวันนี้

ด้าน บล.ซีจีเอส-ซีไอเอ็มบี ระบุในบทวิเคราะห์ จากผลการประชุมกนง.มีมติคงอัตราดอกเบี้ย คาดมีแรงซื้อเก็งหุ้นธนาคารใหญ่จะกลับมาแต่จะเป็นช่วงสั้นๆ โดยมองทิศทางดัชนี น่าจะย่อตัวลงมาเล่นที่กรอบ 1622-1618 จุดอีกครั้ง หลังวอลุ่มการซื้อขายลดลงและไม่มีหุ้นเด่นๆ โดยคาดแรงขายของต่างชาติและกองทุนในประเทศ น่าจะยังมีต่อ จนกว่าดัชนีรอบนี้จะย่อตัวลงไปเล่นที่กรอบ 1600-1590 จุด ที่คาดว่าจะเป็นแนวที่น่าจะมีแรงรับเกิดขึ้นเพราะเป็นแนวที่ดัชนีรับข่าวในเชิงลบไปมากพอ ขณะที่การซื้อในช่วงนี้ยังมีความเสี่ยงที่จะความผันผวนตามตลาดหุ้นสหรัฐฯได้ โดยมองแนวรับบ่ายที่ 1621-1618 จุดและต้านที่ 1633-1636 จุด แนะนำ เก็งกำไร SCB และ CPALL
ขณะที่ บล.กสิกรไทย ระบุในบทวิเคราะห์ ตลาดหุ้นในภูมิภาคเอเชียส่วนใหญ่อ่อนตัวลงจากประเด็นการยื่นถอดถอนปธน.ทรัมป์ ซึ่งมองว่าจะไม่ผ่านในขั้นตอนของส.ว. นอกจากนี้มองว่าประเด็นดังกล่าวจะเป็นปัจจัยกระตุ้นให้ ปธน.ทรัมป์เร่งเจรจากับจีนเพื่อเรียกคะแนนนิยมกลับคืนมา และลดการเผชิญศึกรอบด้านทั้งในและต่างประเทศ
โดยรายงานข่าวระบุว่าจีนเตรียมสั่งซื้อหมูจากสหรัฐฯเพิ่มเติมซึ่งอยู่ระหว่างตกลงราคากันอยู่ คาดการณ์ปริมาณเบื้องต้นที่ 1 แสนตัน มองเป็นประเด็นบวกต่อการเจรจาการค้าช่วยจำกัด downside จากความกังวลการยื่นถอดถอนปธน.ทรัมป์ เห็นได้จาก Dowjones future ล่าสุดเริ่มมีการฟื้นตัว
กลยุทธ์การลงทุน เน้นลงทุนในกลุ่มที่มีปัจจัยหนุน และกำไรครึ่งปีหลัง 2562 มีแนวโน้มดี
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) กลุ่มที่มีปัจจัยเฉพาะตัว CPF GUNKUL TPCH JAS OSP TKN MEGA PTTEP TU GFPT BDMS
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  3,300.79 ล้านบาท ปิดที่  80.00 บาท เพิ่มขึ้น 0.25 บาท
PTT    มูลค่าการซื้อขาย  1,759.91 ล้านบาท ปิดที่  46.00 บาท ลดลง  0.25 บาท
AOT    มูลค่าการซื้อขาย  1,541.17 ล้านบาท ปิดที่  73.75 บาท เพิ่มขึ้น 0.75 บาท
ADVANC มูลค่าการซื้อขาย  1,255.29 ล้านบาท ปิดที่ 215.00 บาท ลดลง  3.00 บาท
GULF   มูลค่าการซื้อขาย  1,091.37 ล้านบาท ปิดที่ 152.00 บาท ลดลง  2.00 บาท
 
ตลาดหุ้นเอเชีย

อย่างไรก็ดี ตลาดหุ้นในภูมิภาคเอเชียวันนี้ปรับตัวลดลง ท่ามกลางความวิตกกังวลเกี่ยวกับสถานการณ์การเมืองในสหรัฐ หลังจาก นางแนนซี เพโลซี ประธานสภาผู้แทนราษฎรสหรัฐฯ ประกาศเริ่มกระบวนการไต่สวนอย่างเป็นทางการเพื่อถอดถอนประธานาธิบดีโดนัลด์ ทรัมป์ ออกจากตำแหน่ง เนื่องจากมีรายงานว่าปธน.ทรัมป์เปิดทางให้รัฐบาลต่างชาติเข้ามาแทรกแซงการเลือกตั้งในสหรัฐฯ